આજકાલ પાણીપૂરી ખૂબ ચર્ચામાં છે. સ્વાદના રસિયાઓ માટે પાણીપૂરી ઓલટાઇમ ફેવરિટ ડિશ છે. આ સાથે જ ચોમાસા જેવી સીઝનમાં બીમારી માટે પણ તેટલી જ જવાબદાર છે. ખેર પણ સ્વાદિષ્ટ પાણીપૂરીને એક વાતમાં દાદ દેવી જ પડે કે તે ખરા અર્થમાં ગ્લોબલ ડિશ છે. ફક્ત ભારત જ નહીં વિદેશમાં પણ પાણીપૂરી તેટલી જ ફેમસ છે. આપણો દેશ ભાષા અને સંસ્કૃતિની વિવિધતા સાથે ખાણી-પીણીમાં પણ વિવિધતા માટે દુનિયાભરમાં જાણીતો છે. દેશમાં થોડા અંતરે માત્ર ભાષા જ નહીં ખાણી-પીણી પણ બદલાય જાય છે.